# Ælfric's Lives of Saints/14geo

uiiii. kl̅ mai. nat̄l̄ sci̅ georgí martyris.
Gedƿol-men aƿriton ge-dƿyld on heora bocvm · 001 be ðā halgan ƿere ðe is gehaten georius ·
Nu ƿille ƿe eoƿ secgan  soð is be ðam · 003  heora gedƿyld ne derige digellice ænigum ·
Se halga georius ƿæs on hæþenū dagum 005 rice ealdor-man · under ðam reþan casere þe ƿæs datianus geciged · on ðære scire cappadocia ·
Þa het datianus ða hæðenan ge-gaderian 008 to his deofol-gildum his drihtne on teonan · ⁊ mid manegum ðeoƿracum  mancynn geegsode ·  hi heora lac ge-offrodon þam leasum godum mid him ·
Þa geseah se halga ƿer þæra hæðenra gedƿyld 012 hu hi ðā deoflum onsægdon ⁊ heora drihten forsaƿon · ða aspende he his feoh unforh (sic) on ælmyssū hafen-leasum mannum þam hælende to lofe · ⁊ ƿearð þurh crist gebyld · ⁊ cƿæð to ðam casere ·
Omnes dii gentium demonia · dominus autē caelos fecit · 017
Ealle þæra hæðenra godas synd gramlice deofla · 018 ⁊ ure drihten soðlice geƿorhte heofonas ·
Þine godas casere syndon gyldene · ⁊ sylfrene · 020 stænene · ⁊ treoƿene · getreoƿ-leasera manna hand-ge-ƿeorc · ⁊ gé him ƿeardas settað þe hí beƿaciað ƿið þeofas ·
Hƿæt þa datianus deofollice geyrsode 023 ongean ðone halgan ƿer · ⁊ het hine secgan of hƿilcere byrig he ƿære · oððe hƿæt his nama ƿære ·
Þa andƿyrde georius ðam arleasan ⁊ cƿæð · 026
Ic eom soðlice cristen ⁊ ic criste þeoƿige · 027
Georius ic eom gehaten · ⁊ ic hæbbe ealdor-dom 028 on minum earde · ðe is gehaten cappadocia · ⁊ me bet licað to forlætenne nu þisne hƿilƿendlican ƿurðmynt · ⁊ þæs ƿuldor-fullan godes cyne-dome gehyrsumian on haligre drohtnunge ·
Þa cƿæð datianus · þu dƿelast geori · 033 genealæc nu ærest ⁊ geoffra þine lac þā unofer-sƿiðendum (sic) apolline · seðe soþlice mæg þinre nytennysse gemiltsian · ⁊ to his manrædene gebigan ·
Georius þa befran þone feondlican casere · 037 hƿæðer is to lufigenne · oððe hƿam lac to offrigenne · ðam hælende criste ealra ƿoruldra alysend? oþþe apolline ealra deofla ealdre ·
Hƿæt ða datianus mid deofollicum graman 041 het ðone halgan ƿer on hencgene ahæbban · ⁊ mid isenū claƿum clifrian his lima · ⁊ ontendan blysan æt bam his sidum · het hine þa siððan of ðære ceastre alædan ⁊ mid sƿinglum þreagen [sic @ Skeat] ⁊ mid sealte gnidan · ac se halga ƿer ƿunode unge-derod ·
Þa het se casere hine on cƿearterne don · 048 ⁊ het geaxian ofer eall sumne æltæƿne dry ·
Þa ge-axode  athanasius se dry · 050 ⁊ com to ðam casere · ⁊ hine caflice befrán · hƿi hete ðu me feccan þus færlice to þe?
Datianus ⁊ƿyrde athanasie ðus · 053
Miht þu adƿæscan þæra cristenra drycræft · 054
Þa andƿyrde se dry · datiane ðus · 055
Hat cuman to me þone cristenan mann · 056 ⁊ beo ic scyldig gif ic his scyncræft ne mæg mid ealle adƿæscan mid minum drycræfte ·
Þa fægnode datianus  he funde sƿylcne dry · 059 ⁊ het of cƿearterne lædan ðone godes cempan · ⁊ cƿæð to ðam halgan mid hetelicum mode ·
For ðe geori ic begeat þisne dry · 062 ofersƿyð his drycræft oððe he þe ofersƿyðe · oððe he fordó þe oððe þu fordo hine ·
Georius ða beheold þone hæðenan dry · 065 ⁊ cƿæð  he ge-saƿe cristes gife on him ·
Athanasius ða ardlice genam 067 ænne mycelne bollan · mid bealuƿe afylled ⁊ deoflum betæhte ðone drenc ealne · ⁊ sealde him drincan ac hit him ne derode ·
Þa cƿæð eft se dry · Git ic dó an þincg · 071 ⁊ gif him  ne derað · Ic buge to criste ·
He genam ða ane cuppan mid cƿealm-berū drence · 073 ⁊ clypode sƿyðe to sƿeartum deoflum · ⁊ to ðam fyrmestū deoflum · ⁊ to ðā ful strangum · ⁊ on heora naman begol þone gramlican drenc · sealde ða drincan þam drihtnes halgan · ac him naht ne derode se deofollica ƿæta ·
Ða geseah se dry  he him derian ne mihte · 079 ⁊ feol to his fotum fulluhtes biddende · ⁊ se halga georius hine sona gefullode ·
Hƿæt ða datianus deoflice ƿearð gram · 082 ⁊ het geniman þone dry þe þær gelyfde on god · ⁊ lædan of ðære byrig ⁊ beheafdian sona ·
Eft on þam oþrum dæge het se arleasa casere 085 gebindan georium on anum bradum hƿeoƿle · ⁊ tƿa scearpe sƿurd settan him to-geanes · ⁊ sƿa up ateon ⁊ under-bæc sceofan ·
Þa gebæd georius hine bealdlice to gode · 089
Deus in adiutorium meum intende domine ad adiuuandum me festina · 090
God beseoh ðu on minum fultume · drihten efst þu nu me to fultumigenne · 091 ⁊ he ƿearð þa gebroht mid þysum gebæde on þam hƿeoƿle ·
Þa tyrndon þa hæðenan hetelice  hƿeoƿl · 093 ac hit sona tobærst ⁊ beah to eorðan · ⁊ se halga ƿer ƿunode ungederod ·
Datianus þa dreorig ƿearð on mode · 096 ⁊ sƿor ðurh ða sunnan · ⁊ ðurh ealle his godas  he mid mislicum ƿitum hine ƿolde fordón ·
Ða cƿæð se eadiga georius him to · 099
Þine ðeoƿ-racan synd hƿilƿendlice · 100 ac ic ne forhtige for ðinum gebeote · þu hæfst minne lichaman on ðinum anƿealde · ac ðu næfst sƿa þeah mine saƿle · ac god ·
Þa het se casere his cƿelleras feccan 104 ænne ærene hƿer · ⁊ hine ealne afyllan mid ƿeallendum leade · ⁊ lecgan georium innon ðone hƿær · þaða he hattost ƿæs ·
Þa ahof se halga to heofonū his eagan · 108 his drihten biddende ⁊ bealdlice cƿeðende ·
Ic gange into þe on mines drihtnes naman · 110 ⁊ ic hopige on drihten  he me ungederodne of ðisum ƿeallendum hƿere ƿylle nu ahreddan · þam is lof · ⁊ ƿuldor · geond ealle ƿoruld ·
And he bletsode  lead ⁊ læg him onuppan · 114 ⁊  lead ƿearð acolod þurh godes mihte · ⁊ georius sæt gesund on ðam hƿere ·
Ða cƿæð se casere to þam cristes þegene · 117
Nast þu la geori  ure godas sƿincað mid þe · 118 ⁊ git hi synd geþyldige  hi þe miltsion ·
Nu lære ic ðe sƿa sƿa leofne sunu · 120  ðu þæra cristenra lare forlæte mid ealle · ⁊ to minū ræde hraðe gebuge · sƿa  ðu offrige þam arƿurðan appolline · ⁊ þu mycelne ƿurðmynt miht sƿa begitan ·
Þa se halga martyr mid ðam halgan gaste afylled · 125 smearcode mid muðe ⁊ to ðam manfullan cƿæð ·
Us gedafenað to offrigenne þam undeadlicum gode · 127
Æfter ðisum bebead se ablenda datianus · 128  mann his deadan godas deorƿurðlice fræteƿode · ⁊  deofles templ mid deorƿurðan seolfre · ⁊ het þider lædan þone geleaffullan martyr · ƿende  he ƿolde ƿurðian his godas · ⁊ his lac geoffrian ðam lif-leasum godum ·
Hƿæt ða georius to eorðan abeah 134 þus biddende his drihten gebigendum cneoƿum ·
Gehyr nu god ælmihtig þines ðeoƿan bene · 136 ⁊ þas earman anlicnyssa mid ealle fordo · sƿa sƿa ƿex formylt for hatan fyre ·  menn ðe oncnaƿan ⁊ on ðe gelyfan ·  þu eart ana god ælmihtig scyppend ·
Æfter ðisum gebede bærst ut of heofonum 141 sƿyðe færlic fyr · ⁊ forbernde  templ · ⁊ ealle ða godas grundlunga suncon into þære eorðan · ⁊ ne æteoƿdon siððan ·
Eac sƿylce þa sacerdas suncon forð mid · 145 ⁊ sume ða hæðenan þe þær gehende [geheude @ Skeat] stodon · ⁊ georius axode þone arleasan casere ·
On hƿilcum godum tihst þu us to gelyfenne? 148
Hu magon hi ahreddan ðe fram frecednyssum · 149 þonne hi ne mihton hi sylfe ahreddan ·
Hƿæt ða datianus gedihte þisne cƿyde · 151 ⁊ het ðus acƿellan þone godes cempan ·
Nimað þisne scyldigan þe mid scincræfte 153 toƿende ure arƿurðan godas mid ealle to duste · ⁊ dragað hine niƿelne his neb to eorðan geond ealle ðas stræt ⁊ stænene ƿegas · ⁊ ofsleað hine syþþan mid sƿurdes ecge ·
Þa tugon þa hæðenan þone halgan ƿer 158 sƿa datianus him gediht hæfde · oð hi comon to ðære cƿealm-stoƿe · ⁊ se martyr bæd  he hine gebiddan moste · to ðam ælmihtigan gode ⁊ his gast betæcan ·
He þancode ða gode eallra his godnyssa · 163  he hine gescylde ƿið þone sƿicolan deofol · ⁊ him sige forgeaf þurh soðne geleafan ·
He gebæd eac sƿylce for eall cristen folc · 166 ⁊  god forgeafe þære eorðan renas · for þan ðe se hæða þa hynde ða eorðan ·
Æfter ðisum gebæde he bletsode hine sylfne · 169 ⁊ bæd his slagan  he hine sloge ·
Mid þam ðe he acƿeald ƿæs · ða comon þyder sona 171 his agene land-leode geleofede on god · ⁊ gelæhton his lic ⁊ læddan to þære byrig þe he on ðroƿode · ⁊ hine ðær bebyrigdon mid mycelre arƿurðnysse · þam ælmihtigan to lofe ·
Þa asende [sona] drihten ren-scuras · 176 ⁊ þa eorðan geƿæterode þe ær ƿæs for-burnen · sƿa sƿa georius bæd ærðan þe he abuge to slege ·
Hƿæt ða datianus ƿearð færlice ofslagen 179 mid heofonlicum fyre · ⁊ his geferan samod þa ða he hamƿerd ƿæs mid his heah þegenum · ⁊ he becom to helle ærðan þe to his huse · ⁊ se halga georius siðode to criste · mid ðam he á ƿunað on ƿuldre · Amen.